Spoločný návrh NARIADENIE RADY, ktorým sa mení nariadenie (EÚ) č. 204/2011 o reštriktívnych opatreniach s ohľadom na situáciu v Líbyi /* JOIN/2014/035 final - 2014/0281 (NLE) */





DÔVODOVÁ SPRÁVA 1. Rada prijala 2. marca 2011 nariadenie (EÚ) č. 204/2011 o reštriktívnych opatreniach s ohľadom na situáciu v Líbyi s cieľom, aby nadobudli účinnosť opatrenia stanovené v rozhodnutí 2011/137/SZBP z 28. februára 2011. 2. Dňa 27. augusta 2014 Bezpečnostná rada Organizácie Spojených národov (BR OSN) prijala rezolúciu č. 2174 (2014), ktorou sa mení rozsah embarga na vývoz zbraní a rozširuje uplatňovanie opatrení zameraných na zákaz cestovania a zmrazenie aktív 3. Rada má v úmysle prijať rozhodnutie, ktorým sa zmení rozhodnutie 2011/137/SZBP v súlade s rezolúciou OSN č. 2174 (2014). 4. Na vykonanie niektorých z týchto zmien je potrebná ďalšia činnosť Únie. 5. Vysoká predstaviteľka Únie pre zahraničné veci a bezpečnostnú politiku a Európska komisia by mali preto navrhnúť, aby sa nariadenie (EÚ) č. 204/2011 zodpovedajúcim spôsobom zmenilo. 2014/0281 (NLE) Spoločný návrh NARIADENIE RADY, ktorým sa mení nariadenie (EÚ) č. 204/2011 o reštriktívnych opatreniach s ohľadom na situáciu v Líbyi RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na rozhodnutie Rady 2011/137/SZBP z 28. februára 2011 o reštriktívnych opatreniach s ohľadom na situáciu v Líbyi[1], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku Európskej komisie, Keďže: (1) Nariadením Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi[2] nadobúdajú účinnosť určité opatrenia stanovené v rozhodnutí 2011/137/SZBP. (2) Dňa 27. augusta 2014 Bezpečnostná rada Organizácie Spojených národov (BR OSN) prijala rezolúciu č. 2174 (2014), ktorou sa predlžuje uplatňovanie opatrení zameraných na zákaz cestovania a zmrazenie aktív, ako sa uvádza v odseku 22 rezolúcie č. 1970 (2011) a odseku 23 rezolúcie BR OSN č. 1973 (2011), a ktorou sa mení rozsah embarga uvaleného podľa odseku 9 rezolúcie č. 1970 (2011), odseku 13 rezolúcie č. 2009 (2011) a v odseku 9 a 10 rezolúcie č. 2095 (2011). (3) Dňa ... septembra 2014 Rada prijala rozhodnutie Rady 2014/…/SZBP[3], ktorým sa mení rozhodnutie 2011/137/SZBP[4] v súlade s rezolúciou BR OSN č. 2174 (2014). (4) Niektoré z týchto zmien patria do rozsahu pôsobnosti Zmluvy o fungovaní Európskej únie a na ich vykonanie je potrebný regulačný akt na úrovni Únie, najmä s cieľom zabezpečiť ich jednotné uplatňovanie hospodárskymi subjektmi vo všetkých členských štátoch. (5) Nariadenie (EÚ) č. 204/2011 by sa preto malo zodpovedajúcim spôsobom zmeniť, PRIJALA TOTO NARIADENIE: Článok 1 Nariadenie (EÚ) č. 204/2011 sa mení takto: 1. V článku 3 ods. 2 sa písmeno c) nahrádza takto: „c) poskytovanie technickej pomoci, financovania alebo finančnej pomoci určených výhradne na účely pomoci vláde Líbye v oblasti bezpečnosti alebo odzbrojenia, ktoré vopred schválil sankčný výbor;“ 2. V článku 6 sa odsek 1 nahrádza takto: „1. V prílohe II sú zahrnuté fyzické alebo právnické osoby, subjekty a orgány označené Bezpečnostnou radou Organizácie Spojených národov alebo sankčným výborom v súlade s odsekom 22 rezolúcie BR OSN č. 1970 (2011),odsekmi 19, 22 alebo 23 rezolúcie BR OSN č. 1973 (2011) alebo s odsekom 4 rezolúcie BR OSN č. 2174 (2014). Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] OL L 58, 3.3.2011, p. 53. [2] Ú. v. EÚ L 58, 3.3.2011, s. 53. [3] Ú. v. EÚ L... [4] Rozhodnutie Rady 2011/137/SZBP z 28. februára 2011 o reštriktívnych opatreniach s ohľadom na situáciu v Líbyi (Ú. v. EÚ L 58, 3.3.2011, s. 53).